કેજરીવાલના ૨૦૦૦થી વધુ સમર્થકોએ થોડા જ કલાકોમાં આ સંદેશાને રીટ્વીટ કર્યો હતો. પછી દાનનો પ્રવાહ આવવો શરૂ થયો હતો. બુધવારે રાત્રે ૭.૩૮ વાગ્યા સુધીમાં ૬૦૦ લોકોએ ૮૧.૧૦ લાખ રૂપિયાનું દાન AAPને આપ્યું હતું. દાનની ઓછામાં ઓછી રકમ એક રૂપિયો હતી. સૌથી વધુ ૫૦ લાખ રૂપિયાનું દાન નતાશા નામની દિલ્હીની એક રહેવાસીએ કર્યું હતું. ભારતમાં દિલ્હી, કર્ણાટક, મહારાષ્ટ્ર, ઉત્તર પ્રદેશ અને રાજસ્થાનમાંથી તથા વિદેશમાં સંયુક્ત આરબ અમીરાત, અમેરિકા, બ્રિટન તથા કૅનેડામાંથી દાન મળ્યું હતું.